Ifølge Sally Lindstrøm, der ejer lastvognen, var det en bekendt til hendes chauffør, der førte lastbilen, og hun bekræfter overfor Nordjyske Medier, at han ikke har noget kørekort. Chaufføren fra Sallys Skrothandel i Nørresundby, der efter sigende sad på passagersædet i lastbilen, havde kun et B-kørekort, og var derfor heller ikke berettiget til at føre lastbilen. Begge mænd er nu sigtet for at have kørt uden kørekort, og begge har fået et bødeforlæg på 5000 kroner, det skriver Nordjyske. Broen over Humlebakken bliver først gangbar igen i 2011.

Opsummering:
Onsdag blev en gangbro over Humlebakken i Aalborg påkørt af en lastbil. Det viser sig nu, at føreren af lastbilen ikke havde noget kørekort.